หนูเป็นประจำเดือนวันที่28สิงหาคม หายวันที่3กันยายน และมีเพศสัมพันธ์วันที่3กันยาหลังจากหาย วันที่4กินยาคุมฉุกเฉินค่ะ แต่ตอนนี้ประจำเดือนยังไม่มาค่ะ(5ตุลาคม)
สวัสดีค่ะ หากประจำเดือนมาวันที่ 28 ส.ค. แล้วได้มีเพศสัมพันธ์ในวันที่ 3 ก.ย. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ซึ่งอาจไม่จำเป็นต้องทานยาคุมฉุกเฉินไป แต่หากได้ทานไปแล้ว และต่อมายังไม่มีประจำเดือนมา ก็น่าจะเป็นผลจากยาคุมฉุกเฉินที่ทำให้ประจำเดือนมาช้าได้ค่ะ หรืออาจมีปัจจัยอื่นๆ ร่วม ที่ทำให้ประจำเดือนมาช้า เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็จะมาในที่สุดค่ะ แต่หากกังวล ก็อาจลองตรวจหาการตั้งครรภ์ดูค่ะ